Τις περισσότερες φορές, οι φουσκάλες εμφανίζονται σε περιοχές στις οποίες η επιδερμίδα εκτίθεται στην πίεση και στην τριβή για μεγάλο χρονικό διάστημα. Αυτό συμβαίνει συχνά κατά την άθληση ή όταν δοκιμάζουμε καινούργια παπούτσια. Η πίεση και η τριβή οδηγούν τελικά στον διαχωρισμό του ανώτερου στρώματος του δέρματος (της επιδερμίδας) από τα χαμηλότερα στρώματα του δέρματος. Ανάμεσα στα δύο στρώματα δέρματος εμφανίζεται ένα κενό και μέσα σ’ αυτό εισέρχεται σταδιακά υγρό. Η φυσαλίδα υγρού που δημιουργείται είναι η φουσκάλα.